**OBEC HORNÉ OTROKOVCE**

**vyhlasuje obchodnú verejnú súťaž na prenájom nebytových priestorov:**

**Uznesenie č. 22/5/2017**

Obecné zastupiteľstvo

1. – na základe § 9 ods. 2 písm. a/ zákona č. 138/1991 Zb. v znení neskorších predpisov (Ďalej len „ Zákon o majetku obcí) -

**schvaľuje** spôsob prenájmu časti nehnuteľného majetku – časť budovy súp. č. 24, parc. č. 116, parcela registra „C“ v katastrálnom území Horné Otrokovce, prenajímaný priestor je o výmere 87,42 m2, na dobu určitú minimálne 2 roky, obchodnou verejnou súťažou podľa ust. § 281 až 288 Obchodného zákonníka (zák. č. 513/1991 Zb. v znení neskorších predpisov)

2. – na základe § 9 ods. 2 písm b/ zákona o majetku obcí –

**schvaľuje** podmienky obchodnej verejnej súťaže nasledovne:

- min. cena za prenájom 10 €/m²/rok,

- doba prenájmu min. 2 roky

Ponuky môžu záujemcovia doručiť poštou na adresu:

Obec Horné Otrokovce, 920 62 Horné Otrokovce 146, resp. osobne do podateľne obecného úradu na tú istú adresu do 29.09.2017 do 14 hod. v zalepenej obálke s označením:

„OBCHODNÁ VEREJNÁ SÚŤAŽ – PRENÁJOM ČASTI NEHNUTEĽNÉHO MAJETKU súp.č. 24, parc. č. 116 – NEOTVÁRAŤ“.

Na obálke je nutné uviesť aj identifikáciu – adresu predkladateľa ponuky.

**Povinné náležitosti predkladanej písomnej ponuky:**
a) Presné označenie účastníka:
Fyzická osoba - podnikateľ: meno, priezvisko, bydlisko, obchodné meno, miesto
podnikania, IČO, telefonický kontakt.

Právnická osoba: obchodné meno, štatutárny orgán, sídlo, IČO, telefonický kontakt
b) cena za prenájom nehnuteľného majetku .................... €/m²/rok

c) účel prenájmu
d) dátum a podpis oprávnenej osoby

K ponuke je potrebné doložiť:

- Čestné vyhlásenie, že uchádzač súhlasí so spracovaním osobných údajov podľa § 7 zákona 428/2002 Z.z. o ochrane osobných údajov v znení neskorších predpisov v súvislosti s obchodnou verejnou súťažou.

- Čestné vyhlásenie účastníka, že nemá nevysporiadané záväzky po lehote splatnosti voči vyhlasovateľovi ku dňu  uplynutia lehoty na predkladanie návrhov.

Vyhodnotenie sa uskutoční v termíne do 10.10.2017. Zmluva o nájme nebytových priestorov bude uzatvorená s tým záujemcom, ktorý ponúkne najvýhodnejšiu ponuku, pričom hodnotiacimi kritériami bude oblasť podnikania a výška nájmu. Uprednostnené budú služby občianskej vybavenosti (kaderníctvo, kozmetika, manikúra, pedikúra, masážny salón a pod.) a výška ponúknutého nájomného za m2/rok prenajatého priestoru.
Ak účastníci predložia totožné cenové ponuky s rovnakými službami, rozhodujúci bude čas doručenia. Vyhrá ponuka, ktorá bola obci doručená ako prvá.

Oprava chýb v predložených návrhoch sa vylučuje.

Predložené návrhy možno meniť a dopĺňať len v prípade, ak je nový návrh z pohľadu vyhlasovateľa výhodnejší ako predchádzajúci a len v stanovenej lehote na predkladanie návrhov.

Obec si vyhradzuje právo zrušiť, zmeniť, doplniť podmienky súťaže, alebo nevybrať žiadneho uchádzača.

Obhliadku nehnuteľnosti bude možné dohodnúť po telefonickom dohovore s p. Danou Bosákovou na tel. č. 033/7446101.

Zámer prenajať majetok takýmto spôsobom je Obec povinná zverejniť najmenej 15 dní na svojej úradnej tabuli a na svojej internetovej stránke.

3. **zriaďuje** komisiu v zložení : MUDr. Mária Černá, Ľuboš Gálik, Jozef Hajtman, Miloš Pavlovič, Pavol Pavlovič, Katarína Stará, Mgr. Klaudia Škoríková s úlohou vyhodnotiť vyhlásenú obchodnú súťaž a starostku obce Mgr. Evu Kukučkovú ako tajomníka tejto komisie s úlohou zabezpečiť obchodnú verejnú súťaž po organizačnej a administratívnej stránke.

4. **poveruje** starostku obce opakovaním verejnej obchodnej súťaže v prípade, že sa nikto neprihlási, do 30.9.2017.

V Horných Otrokovciach, dňa 05.09.2017.

 Mgr. Eva Kukučková

 starostka obce